Idioma ousiliar internashonal
Un idioma ousiliar internashonal (ingles: International auxiliary language, IAL òf auxlang) ta un idioma, natural òf konstruí, pa komunika entre hende di diferente nashon, kende no tin un lenga materno komun. Ingles ta e idioma ousiliar mas ampliamente usá awendia. Interlingua i sobretodo Esperanto ta e idiomanan mas konosí entre esunnan kreá komo idioma ousiliar.

Un idioma ousiliar ta na promé lugá un idioma stranhero i mas bien un idioma artifisial. E konsepto ta ligá ku aunke separá di e idea di un "lingua franca" (òf idioma dominante) ku hendenan por usa pa komunika. E término "ousiliar" ta impliká ku e ta dediká na sirbi komo un idioma adishonal pa komunika entre pueblonan ront mundu, en bes di tuma e lugá di e idioma nativo. Frekuentemente e término ta referí spesífikamente na idiomanan kreá òf konstruí ku intenshon pa fasilitá komunikashon internashonal, manera Esperanto, Ido i Interlingua. Usualmente e ta adoptá palabranan di idiomanan ku ta wòrdu ampliamente papiá. Sinembargo, e konsepto tambe por referí na un idioma ku a wòrdu determiná mediante konsenso internashonal, inkluyendo un idioma natural standardisá (por ehempel ingles internashonal), i ku a yega di ser akoplá na e proyekto di konstruí un idioma universal.

Idioma